Huise verwoes in brand by St Francisbaai‘n Brand woed in St Francisbaai (22 Augustus 2019) (Foto: Kouga-munisipaliteit/Facebook) Minstens agt huise is Donderdag verwoes tydens ŉ veldbrand in St Francisbaai in die Oos-Kaap. Laura-Lee Randall, woordvoerder van Kouga-munisipaliteit, het aan Maroela Media bevestig Kouga-brandbestryders en ander nooddienspersoneel is steeds op die toneel in die omgewing van Lymeweg. ŉ Brandweerhelikopter van Port Elizabeth is ook besig op die toneel. “Ons het ook bystand versoek van die Sarah Baartman-distriksmunisipaliteit en Nelson Mandelabaai-munisipaliteit. Ons versoek dat motoriste en ander inwoners die gebied sal vermy, omdat ekstra verkeer die situasie vir nooddienste bemoeilik.” ŉ Gesamentlike operasionele komitee is reeds aangestel. Meer as 10 huise is in Desember verlede jaar tydens ‘n wegholbrand in St Francisbaai verwoes en in 2012 is meer as 70 huise in ‘n brand verwoes.